Page:Christ's kirk on the green (3).pdf/13

 13

But mony a pauky look and pale, gaed round when glowming hous'd                              them, The hoſtler wife brought ben good ale, and bade the laſſes rouſe them, Up wi' them lads and Iſe be bail, they'll loo ye and ye touze them; Qouth Gawſſie this will never sail, wi' them that this gate wooes them, On ſic a day.

Syne ſtools and ſurms were drawn aſide, and up raiſe Willy Dadle, A ſhort hought mas, but fou o' pride, he ſaid the fidler play'd ill; Let's hae the pipes, quoth he, beſide; quoth a', that is nae ſaid ill; He ſits the floor ſyne wi' the bride, to Cuttyman and Tree-ladle, Thick, thick that day.

In the mean time in came the laird, and by ſome right did claim, To kiſs and dance wi' mauſie Aird, a dink and dorty dame: But O poor Mauſe was aff her guard, for back gate frae her wame, Beckin, ſhe loot a fearfu' raid, that gart her think great ſhame, And bluſh that day.